150 voormalige ANC-lede by DA verwelkomFoto: ANA Zwakele Mncwango, die DA se leier in die provinsie, het gesê die nuwe lede was voorheen almal geregistreerde lede van die ANC, maar is “ontnugter deur die ANC se korrupsie” en het die DA as hul nuwe politieke tuiste gekies. “Hierdie lede beweer hul pogings om korrupsie in die ANC hok te slaan was tevergeefs aangesien die ANC-leiers onder mekaar baklei vir posisies in die party. Deursigtigheid in die uitreik van tenders en die toekenning van werk en behuising is ook bydraende faktore,” het Mncwango gesê. Hy het gesê die DA respekteer elkeen se reg om aan ŉ politieke party te behoort wat hul waardes weerspieël en dat die DA se waardes onder meer vryheid, regverdigheid en geleenthede vir almal insluit. “Ons hoop om ŉ beter toekoms vir ons land op hierdie waardes te bou. Terwyl die ANC aanhou baklei oor posisies, voel die mense afgeskeep. Die DA bied hoop aan hierdie mense in nood,” het hy gesê.